Vita:Országok és területek listája

message: Betettem az összes területet, s csináltam egy "miért nincs benne" külön oldalt. Tetszik valakinek? :-) --maxval 2007. január 2., 10:50 (CET)

message: A listában Belarusz, az európai országok adatlapján (már amelyik kész van) Belorusszia. Most akkor melyik? Elvileg a Belarusz a helyes, viszont az országok adatlapjának alján lévő dobozkában, ahol Belorusz van, nem tudom hogy lehet variálni...
replies: text: A 2003 végén megjelent Földrajzi Világatlaszom szerint (Nyír-Karta és Topográf kiadó) Fehéroroszország a hivatalos név, tehát szerintem ez maradjon, és Belarusz meg Belorusszia címről legyen átirányítás. -- Adam78 2004 május 9, 00:47 (CEST)

text: Támogatom Adam78 javaslatát, Fehéroroszországgal és az Egyesült Királysággal (lejjebb) kapcsolatban is. -- Harp 2004 május 10, 12:46 (CEST)
replies: text: : A Nyír-Karta Bt. kiadványa nem hinném, hogy mérvadó forrás lenne. Többnyire összeollózott gányolmány minden kiadványuk. --VargaA 2007. január 2., 11:11 (CET)
thread_title: Belarusz vagy Belorusszia?

message: Az angol változatok Egyesült Királyság alatt értik Nagy-Britanniát és Észak Írországot együtt. Mi az egészre mondjuk azt: Nagy-Britannia. Melyik legyen átirányítás? Harp 2004 április 8, 13:54 (CEST)
replies: text: Szerintem Nagy-Britannia legyen, szerintem ez közismertebb, mint az Egyesült királyság. - Gaja 2004 április 13, 13:21 (CEST)
replies: text: :Utánanéztem a Cartographia Világatlaszában (nálam ez az etalon), ott Nagy Britannia van. - Gaja 2004 május 11, 11:39 (CEST)

text: Az Egyesült Királyság abban tér el Nagy-Britanniától, hogy az utóbbi pusztán földrajzi egység: arra az egyetlen szigetre utal, amely Angliát, Waleset és Skóciát magába foglalja, az utóbbi hárommal egyenrangú státuszú Észak-Írország nélkül. A fent említett Földrajzi Világatlaszban is Egyesült Királyság szerepel, és legjobb tudomásom szerint ez a hivatalos országnév (mármint a rövid alakja). Szerintem ezt vegyük fel hivatalos címként, és a Nagy-Britanniáról csináljunk rá átirányítást – így is, úgy is megtalálja mindenki, csak így legalább okosabbak lesznek kicsivel (ami a Wikipédiánál talán nem feltétlen hátrány). -- Adam78 2004 május 9, 00:47 (CEST)
A fenti kérdésről döntés született a Szavazás lapon: a Nagy-Britannia a Wikipédiában használt változat. -- Árpi (Harp) 2004. szeptember 13., 11:23 (CEST)
thread_title: Nagy-Britannia vagy Egyesült Királyság

message: Csak egy kósza ötlet: szerintem ebbe a listába bele lehetne tenni az országokhoz tartozó nemzetközi kódokat is (pl. ISO, nemz. gépkocsijelek, stb.) valami szép táblázatos képre formázva a cikket. Mit szóltok hozzá? - Gaja 2005. február 9., 09:25 (CET)
replies: text: Megcsináltam táblázatos formában, lehet értékelni: Országok listája - Gaja 2005. február 18., 14:57 (CET)
thread_title: Kódok

message: Mióta ország Akrotiri és Dhekelia, vagy Mayotte??? Ezeket vegyük ki innen! - Gaja ✉ 2007. január 3., 15:31 (CET)
MIndkettő önálló közigazgatási egység, mely nem része egyetlen más országnak sem. Tehát ország/terület. --maxval 2007. január 3., 19:44 (CET)
S még valami: ha ezt a kettőt kivesszök, akkor még száz többit is ki kell vennünk. Figyeljök meg, a cikk neve NEM "független országok listája", hanem "országok listája". Egyébként meg lehetne csinálni alcikkeket is "független országok", "társult országok", "autonóm függő területek", "egyéb függő területek" címekkel. Megcsinálom hamarosan, mert már eleve gondoltam erre. --maxval 2007. január 3., 19:53 (CET)
replies: text: Ez egy jó elgondolás, támogatom! - Gaja ✉ 2007. január 3., 22:12 (CET)
maxval figyelmébe ajánlanám, hogy a magyar nyelv mit ért ország alatt. --Mestska 2007. április 14., 13:42 (CEST)

text: Szerintem két részre kéne osztani: ->független terültetek és ->nem független területek. Az ország kifejezés független, nem alárendelt területet jelent. (Nézd meg!!!)
Áron   Királyi Főposta 2008. május 31., 19:43 (CEST)
thread_title: Országok

message: A következő képeket törölték vagy törlésre jelölték a Commons-on. Mielőtt eltávolítod a képet a szócikkből ellenőrizd a Commonsbeli lapját a képnek, hátha időközben visszavonták, vagy hibát követtek el a törlésre jelöléssel. A kivett képet próbáld meg helyettesíteni egy másikkal.
Miután megoldottad a problémát, kérlek azt jelezd itt az  üzenetet létrehozó sablon „|status=” sorában.
Ezt az üzenetet a CommonsTicker írta.
*   
-- CommonsTicker 2007. január 12., 15:16 (CET)
thread_title:  Kép figyelmeztetés 

message: Nekem zavarosnak tűnik, hogy mi alapján lett összeválogatva ez a lista.
* Eleve nem egyezik az ország szócikkben megadott definícióval (az alapján ugyanis csak a nemzetközileg elismert ország ország), másrészt hasonló státuszú területek közül is van, ami benne van, van ami nem (pl. Feröer és Grönland vs. Åland).
* Vannak olyanok is, amik ebben a listában is, valamint az állítólag ebből kimaradtakat tartalmazó Országok listája (függelék) lapon is szerepelnek (pl. Antarktisz - ez amúgy mióta ország?)
Az angol cikkben sokkal korrektebben le van írva, hogy mi alapján állították össze, és ott az alapján is differenciálnak, hogy nemzetközileg elismert vagy csak de facto országokról van szó. Szerintem ezt a cikket az alapján kellene átdolgozni. Jó lenne, ha ebben egy nemzetközi jogban jártas szerkesztő is közre tudna működni. – Antissimo vita 2009. február 27., 14:37 (CET)
replies: text: Én jártas vagyok nemzetközi jogban is. A cikket nagy részben én csináltam. Az elnevezésen lehetne vitatkozni, talán tényleg jobb lenne "Országok és területek", viszont a cikk célja éppen az, hogy az ÖSSZES lehető egységet felsorolja.  A részletezés külön cikkekben van:
*Nemzetközileg elismert független országok listája
*Nemzetközileg el nem ismert de facto országok
*Vitatott státuszú területek
*Függő területek listája.
– maxval 2009. február 27., 17:44 (CET)
Ami viszont Antarktiszt illeti, abban igazad van. Ki is töröltem. – maxval 2009. február 27., 17:46 (CET)
thread_title: Mi tartozik ide és mi nem?

message: Mint a Tajvan szócikk vitalapjára is írtam, szerintem ebben a formában nincs rendben az ország neve. Igaz, hogy nálunk, és szinte mindenütt a világon Tajvankét ismeretes az ország, azonban a Kuomintang továbbra sem tett le Kína egyesítéséről (ahogy a kommunisták sem) és az állam neve még változatlan Kínai Köztársaság. Szerintem módosítani kéne az ország és a lap nevét, mert Tajvannak, mint szigetnek meg van a maga külön története, a nacionalisták mindössze 1945 óta birtokolják. Az előtte lévő pár száz évvel így mi lesz? Vélemény erről? Laci.d vita 2010. augusztus 1., 23:37 (CEST)
thread_title: Tajvan

message: Sziasztok!
A lapot átformáztam az eredeti alapján az eseteleges hibákért elnézést kérek . – HeMarica vita 2010. december 27., 16:04 (CET)
thread_title:  Átformázás 

message: Nem lehetne a zászlókat kivenni innen, vagy legalább ikon méretűre venni? Borzalmasan áttekinthetetlen a cikk, nálam négy ország már megtölti a monitort, és különben se az a címe, hogy „országokj zászlóinak a listája”. Alensha 2012. június 2., 00:16 (CEST)
thread_title:  Zászlók 

message: Hongkong és Makaó miért nincs rajta a listán? Szándékos vagy egyszerűen kifelejtették? Mindkettő város közigazgatásilag különálló.– Bfranze88 vita 2018. április 21., 16:33 (CEST)
thread_title:  Kína különleges közigazgatású területei